**NAZIV KORISNIKA:**

**SAŽETAK DJELOKRUGA RADA:**

Prioritet škole je kvalitetno obrazovanje i odgoj učenika što ostvarujemo:

-stalnim usavršavanjem nastavnika (seminari, stručni skupovi, aktivi) i podizanjem nastavnog

standarda na višu razinu;

-poticanjem učenika na izražavanje kreativnosti, talenata i sposobnosti kroz uključivanje u

slobodne aktivnosti, natjecanja te druge školske projekte, priredbe i manifestacije;

-organiziranjem zajedničkih aktivnosti i učenika i učitelja tijekom izvannastavnih aktivnosti i

druženja kroz kolektivno upoznavanje kulturne i duhovne baštine;

-poticanjem razvoja pozitivnih vrijednosti i natjecateljskog duha kroz razne nagrade

najuspješnijim razredima, grupama i pojedincima.

**ORGANIZACIJSKA STRUKTURA:**

Osnovna škola Skrad je škola koja pruža osnovno obrazovanje učenicima od 1.

do 8. razreda. Nastava je organizirana u jutarnjoj smjeni u petodnevnom radnom tjednu sa

slobodnim subotama. Među smjenu koristimo za održavanje izborne i dopunske nastave,

izvannastavnih aktivnosti, održavanje sjednica stručnih, razrednih i učiteljskih vijeća.

Nastava se, redovna, izborna, dodatna i dopunska, izvodi prema nastavnim planovima

i programima koje je donijelo Ministarstvo znanosti, obrazovanja i športa, prema Godišnjem

planu i programu i školskom kurikulumu.

Školu polazi 62 učenika u 8 razrednih odjeljenja. Planiramo da se broj učenika i

razrednih odjeljenja neće mijenjati narednih godina, a to će ovisiti o broju upisanih učenika u

1. razred.

Osnovna škola Skrad radi u 3 zgrade: u matičnoj školi u Skradu u dvije zgrade i područnoj

školi u Kupjaku u jednoj zgradi.

**FINANCIJSKI PLAN ZA 2019.-2021. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2019.** | **2020.** | **2021.** |
| 1. | OSNOVNO OBRAZOVANJE- ZAKONSKI STANDARD | 2.809.196,00 | 2.809.196,00 | 2.809.196,00 |
| 2. | OSNOVNO OBRAZOVANJE- IZNAD ZAKONSKOG STANDARDA | 39.650,00 | 39.650,00 | 39.650,00 |
| 3. | ODGOJNO-OBRAZOVNE AKTIVNOSTI IZVAN ŠKOLE- PREDŠKOLSKI ODGOJ | 390.000,00 | 390.000,00 | 390.000,00 |
|  | **Ukupno razdjel:** | **3.238.846,00** | **3.238.846,00** | **3.238.846,00** |

**NAZIV PROGRAMA:**

**ZAKONSKI STANDARD USTANOVA OSNOVNOG / SREDNJEG ŠKOLSTVA**

**STRATEŠKI CILJ: 3. Razvoj ljudskih potencijala i povećanje kvalitete života**

Stvaranje pretpostavki za kvalitetan odgojno-obrazovni sustav koji će se inovirati kroz koncept cjeloživotnog učenja koji omogućuje svakom pojedincu iz bilo koje dobne skupine stalan pristup obrazovanju i priznavanje različitih oblika učenja. Cjeloživotno učenje, znanost i inovacije čine trokut znanja kojem treba pružati uvjete za djelotvorno funkcioniranje.

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

*U osnovnoškolskom obrazovanju će se dati prioritet da učenici kroz sve predmete dobiju znanja za život, da sve više kroz programe izvanučionične nastave i praktičnih zadaća dobiju dodatna znanja i informacije za buduće školovanje i zanimanje.*

**POSEBNI CILJ :**

*Kroz zdravstvene sadržaje i sadržaje građanskog odgoja treba utjecati na razvoj i oblikovanje proeuropski orijentiranog pojedinca i skupine koje će svojim pozitivnim mišljenjem dalje utjecati na okolinu te racionalnim gospodarenjem raspoloživim sredstvima omogućiti zadržavanje i poboljšanje postojećeg stanja.*

Osigurati uvjete rada sukladno zakonskom minimalnom financijskom standardu, te racionalnim gospodarenjem raspoloživim sredstvima omogućiti podizanje postojećeg stanja.

**ZAKONSKE I DRUGE PODLOGE NA KOJIMA SE PROGRAM ZASNIVA:**

*Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12,16/12, 86/12 126/12-pročišćeni tekst i 94/13) i Zakona o ustanovama NN 76/93,29/97,47/99 i 35/08), Godišnjim planom i programom rada Škole i Kurikulumom za školsku 2018./19. godinu.*

*Izračun sredstava potrebnih za ostvarivanje programa temelji se na Državnom pedagoškom standardu osnovnoškolskog sustava odgoja i obrazovanja (N.N. 63/08,90/10) i Temeljnog kolektivnog ugovora za službenike i namještenike u javnim službama (141/12, 150/13 i 153/13).*

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

U 2019. godini planirali smo prihod iz državnog proračuna za izdatke za plaće, naknade plaća, doprinose na plaće i materijalna prava zaposlenih temeljem prava koja proizlaze iz zakonskih i podzakonskih propisa. Osnovica za izračun sredstava potrebnih za plaće, naknada plaća i doprinose je sadašnji broj uposlenih uvećan za dodatak od 0,5 % za godine radnoga staža. U sredstva potrebna za isplatu materijalnih prava uračunati su izdatci za put na posao u iznosu od 80.000,00 kuna, dar za djecu u visini 12.000,00 kuna(600,00 kuna po djetetu),regres i božićnica 60.000,00 (2.500,00 kuna po zaposleniku kojem je Škola matična) te jubilarne nagrade za 5,15,25 i 40 godina staža u iznosu od 33.000,00 kuna.

Ukupno planirana sredstva su 2.392.540,00 kuna.

Rashod za financiranje decentraliziranih funkcija iz sredstava Primorsko – goranske županije planiran je temeljem kriterija iz Odluke o kriterijima i načinu financiranja osnovnog školstva Primorsko – goranske županije, a u okviru odobrenih sredstava utvrđenih Okvirnim prijedlogom prijedloga financijskih planova osnovnoškolskih ustanova:

-sredstva za namjenske rashode na bazi 62 učenika, 31 zaposlenika, 8 razrednih odjela matične škole i jedan odjel područne škole

-sredstva za stvarne rashode do visine utvrđene Odlukom za na bazi količine energenata utrošenih u protekle tri godine (lož – ulje 22000 l, električna energija 16800 kw), i

-sredstva za stvarne rashode prema računima do visine stvarnog troška na bazi plana utroška za 2018. godinu, a u okviru dozvoljenog iznosa danog u Uputama za izradu proračuna Primorsko – goranske županije u iznosu od 309.000,00 kuna za redovno poslovanje.

U sklopu redovnog programa planirali smo i prihod od sufinanciranja –participacije za školsku kuhinju, uplata za kamate na depozite po viđenju, održavanje stanova, izlete i ekskurzije i nabave radnog materijala.

Izračun sredstava za financiranje iz proračuna JLS za funkciju osnovnoškolskih programa temelji se na iznosima utvrđenim Prijedlogom financijskog plana dostavljenim Općini Skrad a za: nagrade učenicima Škole u iznosu od 2.500,00 kuna, financiranje prijevoza izleta učenika slabijeg imovinskog stanja u iznosu od 3.500,00 kuna.

U prihode za posebne namjene uračunali smo prihode od: sufinanciranja školske kuhinje 86.000,00 kuna i prihode od sufinanciranja izleta i terenske nastave 10.000,00 kuna.

U vlastite prihode uračunali smo prihode od kamata na depozite po viđenju 300,00 kuna i stanarine 2.356,00 kuna.

Planiran je i prihod nadoknade štete od osiguravajućih društava u iznosu od 3.000,00 kuna.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | **2019.** | **2020.** | **2021.** |
| 1. | Osiguravanje uvjeta rada | 2.806.896,00 | 2.806.896,00 | 2.806.896,00 |
| 2. | Opremanje ustanova školstva | 2.300,00 | 2.300,00 | 2.300,00 |
|  | **Ukupno program :** | 2.809.196,00 | 2.809.196,00 | 2.809.196,00 |

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

**RAZLOG ODSTUPANJA OD PROŠLOGODINJIH PROJEKCIJA:**  *Plan za 2019. i projekcija za 2020. I 2021.godinu ne razlikuje od usvojenih projekcija iz prethodne godine.*

**POKAZATELJI USPJEŠNOSTI:**

Mala smo škola i naša uspješnost se može mjeriti rezultatima u redovnoj nastavi, radu izvannastavnih i izvanškolskih aktivnosti učenika i njihovih voditelja. Smatramo da s našim malim brojem učenika postižemo zavidne odgojno obrazovne rezultate. Uz to kroz zadnjih deset godina škola je potpuno informatički opremljena, uveden je optički kabel, žični i bežični Internet, LCD projektori i računala u svim razredima, škola je uključena u projekt e-Dnevnika, učitelji se stalno informatički usavršavaju. S planiranim sredstvima uspijevamo svim učiteljima omogućiti odlazak na stručne skupove. Završetkom osnovne škole svi naši učenici uspješno nastavljaju srednjoškolsko obrazovanje i preko 60 posto njih nastavlja obrazovanje na visokim učilištima i fakultetima.

**e-Dnevnik u školi**

Škola ima cilj ići u korak s velikim sredinama te u tom pravcu zadnjih desetak godina radi na informatizaciji i opremanju rabljenom i novom informatičkom opremom za provođenje suvremenih oblika nastave.

Učenicima je omogućeno korištenje informatičke opreme u njihovom svakodnevnom radu na nastavi i drugim aktivnostima.

Gore navedenim naš je cilj u sljedećim godinama doći do uvođenja e-knjiga u redovnu nastavu te stvaranje e-razreda.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2019. | Ciljana  vrijednost  2020. | Ciljana  vrijednost  2021. |
| Sportske izvannastavne aktivnosti | Učenike se potiče na bavljenje sportom, razvijanje talenata i sposobnosti kroz ovakve aktivnosti | Broj učenika | 35 | 35 | 37 | 39 |
| Glazbene aktivnosti | Učenike se potiče na bavljenje glazbom, razvijanje talenata i sposobnosti kroz ovakve aktivnosti | Broj učenika | 15 | 15 | 15 | 15 |
| Znanost mladima | Učenike se kroz dodatnu nastavu usmjerava ka istraživačkoj nastavi i postizanju vrsnih rezultata | Broj učenika | 6 | 6 | 7 | 8 |
| Učenička zadruga | Učenike se kroz praktičnu nastavu i praktičan rad usmjerava prema učeničkom poduzetništvu koje sutra može biti i zanimanje | Broj učenika | 10 | 10 | 12 | 14 |
| IN informatika | Učenike kroz nastavu zainteresirati za informatička znanja i praktično korištenje tih znanja u životu… | Broj učenika | 22 | 27 | 28 | 29 |
| IN njemački jezik | Učenike kroz nastavu zainteresirati za strane jezike i praktično korištenje tih znanja u životu | Broj učenika | 27 | 29 | 29 | 29 |

**NAZIV PROGRAMA:**

**PROGRAMI IZNAD ZAKONSKOG STANDARDA OSNOVNOŠKOLSKIH USTANOVA**

**STRATEŠKI CILJ: 3. Razvoj ljudskih potencijala i povećanje kvalitete života**

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

Omogućiti stjecanje znanja i vještina učenika prema njihovim potrebama i interesima. Zadovoljiti specifične potrebe pojedinih grupacija učenika (s teškoćama, darovitih, učenika-putnika), poboljšati sigurnost u školama, društveno promovirati djelatnost, poboljšati prostorne uvjete rada.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o odgoju i obrazovanju u osnovnoj i srednjoj školi (NN 87/08, 86/09 , 92/10, 105/10, 90/11, 5/12, 16/12, 86/12, 86/12, 126/12, 94/13), Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13), Državni pedagoški standard osnovnoškolskog sustava odgoja i obrazovanja (NN 63/08 i 90/10), Pravilnik o osnovnoškolskom odgoju i obrazovanju učenika s teškoćama u razvoju (NN 59/90, 23/91, 74/99), Pravilnik o postupku utvrđivanja psihofizičkoga stanja djeteta, učenika, te sastavu stručnoga povjerenstva (NN 55/11, 67/14), Pravilnik o kriterijima za financiranje programa iznad minimalnog zakonskog standarda (širih javnih potreba) ustanovama školstva kojima je osnivač Primorsko-goranska županija (ožujak 2010.), Pravilnik o dodjeli Županijske nagrade povodom Svjetskog dana učitelja (pročišćeni tekst - listopad 2012.).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Temeljem odluke PGŽ o financiranju Programa produženog boravka učenika putnika u školi se provodi trosatni /3 sata/ program kojim se učenici putnici organizirano vode u nekim aktivnostima /razne igre, sportske aktivnosti, pisanje i čitanje, igre na računalu, likovno stvaralaštvo…/.

Ovaj se program pokazao neophodnim za potrebe naše škole zbog loših vremenskih uvjeta zimi. Program produženog boravka osobito je značajan za učenike slabijega uspjeha, jer pri pisanju domaćih uradaka imaju stručnu pomoć učitelja, a sudjeluju i u radu mnogih kreativnih radionica.

Aktivnost financira Primorsko – goranska županija. Planirana sredstva su 34.650,00 kuna.

Ovim programom nakon završetka nastave pružiti učenicima putnicima sigurnost i brigu do odlaska svojim kućama te im kroz to vrijeme omogućiti korisno iskoristiti vrijeme do polaska kući .

Utjecati da učenici u tom vremenu napišu domaće zadaće i utvrde naučeno tijekom nastave kako bi kod kuće imali više slobodnog vremena.

U Školi se provode i programi rada s nadarenim učenicima kroz filmsku grupu i kreativnu grupu. Programe financira Primorsko-goranska županija s iznosom od 5.000,00 kuna.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2019.** | **2020.** | **2021.** |
| 1. | Produženi boravak učenika-putnika | 34.650,00 | 34.650,00 | 34.650,00 |
| 2. | Programi za poticanje dodatnog odgojno-obrazovnog stvaralaštva | 5.000,00 | 5.000,00 | 5.000,00 |
|  | **Ukupno program:** | **39.650,00** | **39.650,00** | **39.650,00** |

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

**RAZLOG ODSTUPANJA OD PROŠLOGODINJIH PROJEKCIJA:**

Nema odstupanja od prošlogodišnjih projekcija.

**POKAZATELJI USPJEŠNOSTI:** *(pokazatelji uspješnosti predstavljaju podlogu za mjerenje učinkovitosti provedbe programa i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2019. | Ciljana  vrijednost  2020. | Ciljana  vrijednost  2021. |
| Broj učenika u programu produženog boravka za učenike-putnike | Osigurati siguran boravak učenika-putnika u školi za vrijeme čekanja prijevoza | Broj učenika | 4 | 5 | 6 | 6 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe | Broj učenika | 8 | 9 | 10 | 11 |
| Povećanje broja učenika uključenih u prehranu putem obroka školske kuhinje | Organiziranom obrocima školske marende osigurati učenicima redovitu i pravilnu prehranu za vrijeme boravka u školi. | % ukupnog broja učenika škole | 85 | 100 | 100 | 100 |
| Uključenost učenika OŠ u natjecanja i smotre znanja, vještina i sposobnosti | Sufinanciranjem natjecanja i smotri poticati postojeće i uvođenje novih natjecateljskih disciplina s povećanim brojem korisnika | broj učenika | 10 | 12 | 15 | 18 |

**NAZIV PROGRAMA:**

**PREDŠKOLSKI ODGOJ I OBRAZOVANJE**

**STRATEŠKI CILJ:**

Osnovna zadaća Vrtića je izvoditi redoviti odgojni proces koji se temelji na Godišnjem planu i programa rada Dječjeg vrtića.

**PRIORITET:**

U sljedećem periodu zadržati organizaciju rada Dječjeg vrtića u sadašnjem obimu, imati cjelodnevni dječji vrtić, radi potrebe roditelja djece.

**POSEBNI CILJ:**

Kroz dječji vrtić pripremiti djecu predškolce za ulazak u prvi razred.

**ZAKONSKA OSNOVA ZA UVOĐENJE PROGRAMA:**

Djelatnost Dječjeg vrtića ostvaruje se u skladu s odredbama Zakona o predškolskom odgoju i obrazovanju (NN 10/97.,107/07. I 94/13.), Zakona o ustanovama NN 76/93,29/97,47/99 i 35/08), i Godišnjim planom i programom rada Dječjeg vrtića za pedagošku 2018./2019. godinu.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA:**

Sredstva potrebna za rad vrtića planirana su temeljem Državnog standarda za rad predškolskog odgoja i naobrazbe, a na bazi 16 planiranih polaznika u pedagoškoj 2018./2019. godini.

**NAČIN I SREDSTVA ZA REALIZACIJU PROGRAMA:**

Dječji vrtić financira Općina Skrad kao osnivač i to za zaposlene i za materijalne rashode u iznosu od 390.000,00 kuna godišnje, od toga za plaće djelatnika 303.029,00 kn te materijalne rashode od 86.971,00 kn. Općina u tom dijelu sufinancira energente (lož ulje i el. energiju) u visini jednog razrednog odjela te prehranu djece.

**ODSTUPANJA OD PROŠLOGODIŠNJIH PROJEKCIJA:**

Odstupanja od prošlogodišnjih projekcija nema jer je osnova za planiranje realizirani rashod 2018. godine.

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta**  **PREDŠKOLSKI ODGOJ** | **2019.** | **2020.** | **2021.** |
| **1.** | **Ljudski potencijali-plaće i materijalna prava** | **303.029,00** | **303.029,00** | **303.029,00** |
| **2.** | **Materijalni rashodi – sredstva JLS** | **86.971,00** | **86.971,00** | **86.971,00** |
|  | **Ukupno program:** | **390.000,00** | **390.000,00** | **390.000,00** |

**POKAZATELJI USPJEŠNOSTI:**

Poticao se razvoj zdravog, tjelesno dobro i skladno razvijenog djeteta, zdravog načina življenja i navika nužnih za očuvanje vlastitog i tuđeg zdravlja i života. Svaki dan u tjednu imao je svoju umjetničku aktivnost, koja je započinjala u približno isto vrijeme, što je djeci davalo osjećaj sigurnosti i postojanosti, te spremnost i slobodu umjetničkog izražavanja. Uz manifestaciju „Izložba jaslica goranskih crkava“ i mi smo sudjelovali sa svojim jaslicama i dobili pohvale od organizatora.

Interno ili u sklopu škole, ove smo godine obilježili vjerske blagdane i narodne običaje - Sv.Nikola, Badnjak, Božić, Stara i Nova godina, Uskrs, maškare…

Obiteljska i prijateljska slavlja - dječje rođendane, Dan obitelji, rođendane osoblja vrtića, Valentinovo, Majčin dan, rođenje sestrice…

Domoljubna slavlja- Dan državnosti, Dan antifašističke borbe, Dan neovisnosti.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2018. | Ciljana  vrijednost  2019. | Ciljana  vrijednost  2020. |
| Ostvarivanje godišnjih planova i programa predškolskog odgoja/broj skupina predškolskog odgoja | Financiranjem plaća zaposlenika, dodatnih materijalnih i financijskih rashoda omogućiti nesmetano odvijanje plana i programa u predškolskom odgoju | % plana / broj vrtićkih skupina | 1 | 1 | 1 | 1 |
| Predškola | Savladavanje predškolskog programa u redovitom radu dječjeg vrtića | broj | 10 | 5 | 7 | 7 |
| Kulturna i javna djelatnost | Djeca vrtića sudjeluju svake godine u programima u skladu s godišnjim planom i programom | broj | 15 | 16 | 16 | 16 |
| Posjet kazalištu, izleti | Djeca vrtića sudjeluju svake godine u programima u skladu s godišnjim planom i programom | broj | 15 | 16 | 16 | 16 |